cyanic-selkie/wikianc huggingface dataset:
Μάντσεστερ Γιουνάιτεντ
Γήπεδα
Η Νιούτον Χιθ έπαιξε τα πρώτα παιχνίδια της σε ένα μικρό γήπεδο στο North Road του Νιούτον Χιθ, το οποίο βρισκόταν σε κακή κατάσταση. Το γήπεδο αυτό ανήκε στον Καθεδρικό του Μάντσεστερ και βρισκόταν δίπλα από τις γραμμές του σιδηροδρόμου. Δεν υπήρχαν αποδυτήρια, και οι παίκτες ήταν αναγκασμένοι να χρησιμοποιούν την παμπ The Three Crowns, αρκετά μέτρα μακριά από αυτό. Τα πρώτα παιχνίδια (εξαιρουμένων των φιλικών αγώνων) δόθηκαν το 1800, ενώ η πρώτη σημαντική διοργάνωση που φιλοξένησε αγώνα της ήταν για το Κύπελλο Λάνκασαϊρ, σε αγώνα με την Μπλάκμπερν Ολύμπικς στις 27 Οκτωβρίου 1883, όπου η Νιούτον Χιθ έχασε με 7-2. Η αρχική χωρητικότητά του ήταν γύρω στους 12.000 θεατές (όρθιους), αλλά αν και έγιναν κάποιες επεκτάσεις, η ομάδα αποφάσισε να το εγκαταλείψει το 1893.
Το νέο της γήπεδο ήταν αυτό της Bank Street του προαστίου Κλέιτον,με δύο κερκίδες για όρθιους που κατασκευάστηκαν το 1893, χωρητικότητας 50.000 θεατών. Αν και ο αγωνιστικός χώρος ήταν κάπως καλύτερος από το προηγούμενο, οι συνθήκες κάτω από τους οποίους διεξάγονταν οι αγώνες παρέμεναν άσχημοι, καθώς δίπλα από αυτό υπήρχε εργοστάσιο χημικών. Μάλιστα σε έναν αγώνα της περιόδου 1894-95, η ομάδα των Walsall Town Swifts, εγκατέλειψαν το γήπεδο παραπονούμενοι για τον καπνό από το εργοστάσιο. Ο πρώτος αγώνας της Νιούτον Χιθ δόθηκε την 1η Σεπτεμβρίου 1893, με αντίπαλο την Μπέρνλι (νίκη για την Νιούτον Χιθ με 3-2). Στην οικονομική κρίση της ομάδας του 1902, το γήπεδο έμεινε κλειστό λόγω χρεών, αναγκάζοντας την ομάδα να παίξει προσωρινά στο Harpurhey λίγους αγώνες. Το 1908, με την ομάδα να έχει αποκτήσει το νέο της όνομα πια, οι υπεύθυνοι της ομάδας αποφάσισαν πως το γήπεδο δεν μπορούσε πια να φιλοξενεί την ομάδα και την επόμενη χρονιά μετακόμισαν στο Ολντ Τράφορντ.
left|280px|thumb|Το «Όλντ Τράφοντ»
Η Γιουνάιτεντ απέκτησε το Ολντ Τράφορντ έναντι £60.000, έξι εβδομάδες πριν κατακτήσει το πρώτο της Κύπελλο Αγγλίας. Ο πρώτος της αγώνας ήταν με την Λίβερπουλ, από την οποία ηττήθηκε με 4-3, στις 19 Φεβρουαρίου 1910. Το γήπεδο απέκτησε στέγαστρο το 1936, αλλά ο βομβαρδισμός του Πάρκου Τράφορντ από τους Γερμανούς στις 22 Δεκεμβρίου 1940 έφερε μερικές καταστροφές στο γήπεδο. Αν και ξανάνοιξε στις 8 Μαρτίου του 1941, ένας νέος βομβαρδισμός στις 11 Μαρτίου κατέστρεψε το μεγαλύτερο μέρος του σταδίου. Οι ανακατασκευή του κράτησε γύρω στα 10 χρόνια, με την Γιουνάιτεντ να αγωνίζεται στο γήπεδο της Μάντσεστερ Σίτι, του Μέιν Ρόουντ. Το πρώτο παιχνίδι της πίσω στο Ολντ Τράφορντ δόθηκε στις 24 Αυγούστου του 1949, με τους Μπόλτον Γουάντερερς, ενώ οι εργασίες ολοκληρώθηκαν το 1951. Μέχρι την δεκαετία του 1980 οι χωρητικότητα μειώθηκε από 80 χιλιάδες σε 60 χιλιάδες θεατές, ενώ μετά την έκθεση Τέιλορ με την οποία τα γήπεδα έπρεπε να καταργήσουν τις θέσεις όρθιων, η χωρητικότητα έπεσε στις 44.000. Με αφορμή το Ευρωπαϊκό πρωτάθλημα του 1996, ξεκίνησαν εργασίες επέκτασης που έκαναν το γήπεδο να αποκτήσει γύρω στις 55.000 θέσεις, ενώ μεταγενέστερες επεκτάσεις έφεραν την χωρητικότητα του στις 76.000 περίπου θέσεις.
Τα οικονομικά προβλήματα μετά την αγορά της ομάδας από τον Μάλκολμ Γκλέιζερ, οδήγησαν στις αρχές του 2010 τους αδελφούς Γκλέιζερ σε σκέψεις για πιθανή πώληση του Ολντ Τράφορντ.
Βοηθητικές εγκαταστάσεις
Το 1938, ο πρόεδρος της ομάδας Τζέιμς Γκίμπσον συμφώνησε με τους υπεύθυνους του ενός γηπέδου που χρησιμοποιούταν για αγώνες κρίκετ και τένις και έφερε το όνομα The Cliff, με σκοπό να χρησιμοποιείται από την ομάδα νέων της Γιουνάιτεντ. Το 1951 η ομάδα, που προπονούταν μέχρι τότε στο Ολντ Τράφορντ, αγόρασε το Cliff και δημιούργησε εκεί το πρώτο της προπονητικό κέντρο. Το γήπεδο, το οποίο είχε επίσης προβολείς σε αντίθεση με το Ολντ Τράφορντ που απέκτησε το 1957, χρησιμοποιήθηκε και από την ομάδα νέων για τους αγώνες της στο κύπελλο FA Youth Cup.
Το 2000 η ομάδα άλλαξε προπονητικό κέντρο, μετακομίζοντας στο Trafford Training Center (γνωστό απλά και ως Carrington, από το προάστιο στο οποίο βρίσκεται). Το 2002 δημιουργήθηκε στο ίδιο μέρος το κτήριο της ακαδημίας της ομάδας. Στο κεντρικό κτήριο εκτός των άλλων υπάρχουν και τηλεοπτικά στούντιο που ανήκουν στο επίσημο κανάλι της ομάδας, το MUTV.
Οπαδοί
300px|right|thumb|Μωσαϊκό των οπαδών της Μάντσεστερ Γιουνάιτεντ προς τιμήν του Ματ Μπάσμπι, στον τελικό του [[Champions League 2008-09|Τσάμπιονς Λιγκ 2008–09 με αντίπαλο την Μπαρτσελόνα.]]
Αν και μέχρι τότε η υποστήριξη της ομάδας σε εκτός έδρας αγώνες ήταν μικρότερη, την περίοδο της δεκαετίας του 1970 δημιουργήθηκαν ομάδες οπαδών οι οποίες ακολουθούσαν την Μάντσεστερ Γιουνάιτεντ και την υποστήριζαν οργανωμένα στους εκτός έδρας αγώνες της· οι ομάδες αυτές αποκαλούνταν Red Army (Κόκκινος Στρατός) και εξελίχθηκαν σε μία από τις μεγαλύτερες ομάδες χούλιγκαν του βρετανικού ποδοσφαίρου. Η παρουσία τους έγινε εντονότερη την περίοδο 1974–75, όταν η Μάντσεστερ Γιουνάιτεντ είχε υποβιβαστεί στην Β' κατηγορία, προκαλώντας αναταραχές στους εκτός έδρας αγώνες της ομάδας, όπου πολλές φορές υπερτερούσαν των οπαδών της εκάστοτε γηπεδούχου. Η συμπεριφορά του Κόκκινου Στρατού την περίοδο εκείνη, μαζί με το περιστατικό του θανάτου ενός ανήλικου οπαδού της Μπλάκπουλ ο οποίος μαχαιρώθηκε από οπαδό της Μπόλτον σε αγώνα μεταξύ των δύο ομάδων για την Β' κατηγορία στο γήπεδο της πρώτης, το Μπλούμφιλντ Ρόουντ, έδωσαν το έναυσμα για να ληφθούν τα πρώτα μέτρα για τον έλεγχο των οπαδών στην Αγγλία και την αντιμετώπιση του χουλιγκανισμού. Σήμερα, η ονομασία Κόκκινος Στρατός αναφέρεται σε όλους τους οπαδούς της ομάδας, ενώ τα κρούσματα χουλιγκανισμού στα γήπεδα της Αγγλίας είναι ελάχιστα. Παρόλα αυτά η Μάντσεστερ Γιουνάιτεντ κατέχει την πρώτη θέση μεταξύ των ομάδων όλων των κατηγοριών της Αγγλίας και της Ουαλίας, σημειώνοντας τον μεγαλύτερο αριθμό συλλήψεων οπαδών της για αδικήματα πέριξ των αγωνιστικών χώρων.
Κατά τη διάρκεια των δεκαετιών του 1990 και του 2000, οι κινήσεις ορισμένων επιχειρηματιών για την εξαγορά του συλλόγου καθώς και κάποιες πολιτικές που ακολουθήθηκαν οδήγησαν στην δημιουργία οργανωμένων ομάδων οπαδών που εναντιώθηκαν σε αυτά τα σχέδια. Τον Απρίλιο του 1995 δημιουργήθηκε ο Ανεξάρτητος Σύνδεσμος Οπαδών της Μάντσεστερ Γιουνάιτεντ (Independent Manchester United Supporters Association - IMUSA) με αφορμή την προειδοποίηση της διοίκησης σε έναν αγώνα εναντίον της Άρσεναλ στο Ολντ Τράφορντ ότι οι οπαδοί της ομάδας θα έπρεπε να παραμείνουν καθιστοί σε όλη τη διάρκεια του αγώνα αλλιώς θα απομακρύνονταν από το γήπεδο, αλλά και εξαιτίας της γενικότερης δυσαρέσκειας που υπήρχε μεταξύ των οπαδών για την αντιμετώπισή τους από την διοίκηση του συλλόγου. Το 1998, η ανακοίνωση της υποψηφιότητας του Ρούπερτ Μέρντοχ ως πιθανού αγοραστή της Μάντσεστερ Γιουνάιτεντ οδήγησε του οπαδούς-μετόχους της ομάδας να οργανώσουν τον σύνδεσμο Shareholders United Against Murdoch, με σκοπό να αποτρέψουν την αγορά του συλλόγου από τον Μέρντοχ κάτι που τελικά κατάφεραν. Αργότερα ο σύνδεσμος ονομάστηκε Shareholders United με κύριο σκοπό την αγορά των μετοχών της ομάδας από τους οπαδούς της, αλλά μετά την αγορά της από την οικογένεια Γκλέιζερ ο σύνδεσμος μετονομάστηκε σε Manchester United Supporter's Trust, που αποτελεί τον επίσημο σύνδεσμο οπαδών της Μάντσεστερ Γιουνάιτεντ όπως αναγνωρίζεται από το Supporters Direct, τον επίσημο οργανισμό του Ηνωμένου Βασιλείου για την υποστήριξη των εγχώριων συνδέσμων, που είναι ο μεγαλύτερος σύνδεσμος οπαδών στη χώρα και ο οποίος συνεχίζει να υποστηρίζει την εξαγορά των μετοχών της ομάδας από τους οπαδούς της. Μετά την αγορά της ομάδας από τον Αμερικανό επιχειρηματία Μάλκολμ Γκλέιζερ το 2005, μερίδα οπαδών αποχώρησε από την Μάντσεστερ Γιουνάιτεντ ως ένδειξη διαμαρτυρίας για την ιδιωτικοποίηση της ομάδας και ίδρυσε την ημι-επαγγελματική F.C. United of Manchester που αγωνίζεται στην τοπική κατηγορία.
Παρά το γεγονός ότι το Ολντ Τράφορντ αποτελούσε παραδοσιακά έδρα-φόβητρο για τις αντίπαλες ομάδες, η ατμόσφαιρα που δημιουργούν οι οπαδοί της Μάντσεστερ Γιουνάιτεντ τα τελευταία χρόνια έχει σχολιαστεί αρκετές φορές αρνητικά από παίκτες της ομάδας, όπως για παράδειγμα ο Ρόι Κιν ο οποίος, μετά από έναν αγώνα εναντίον της ΦΚ Ντιναμό Κιέβου για το Τσάμπιονς Λιγκ 2000–01, υποστήριξε πως ενώ εκτός έδρας ο πυρήνας των οπαδών που ακολουθεί την ομάδα είναι εκπληκτικός, στο Ολντ Τράφορντ οι φίλαθλοι ασχολούνται με το ποτό και το φαγητό και όχι με το τι συμβαίνει εντός του αγωνιστικού χώρου, ενώ κάποιοι από αυτούς δεν μπορούν να συλλαβίσουν τη λέξη ποδόσφαιρο, ούτε να την καταλάβουν. Αντιθέτως, έχουν δεχτεί αρκετές φορές κολακευτικά σχόλια όπως μετά το εντός έδρας 1–0 απέναντι στην Μπαρτσελόνα στους ημιτελικούς του Τσάμπιονς Λιγκ 2007–08 που έδωσε το εισιτήριο στην Μάντσεστερ Γιουνάιτεντ για τον τελικό της διοργάνωσης, όταν ο Άλεξ Φέργκιουσον είπε πως το κοινό του Ολντ Τράφορντ ήταν υπέροχο και βοήθησε πολύ την ομάδα. Ένα από τα πιο γνωστά τραγούδια των οπαδών της ομάδας είναι to Glory Glory Man United, το οποίο κυκλοφόρησε το 1983 και ο ρυθμός του οποίου βασίζεται στη μελωδία του The Battle Hymn of the Republic από τον Αμερικανικό Εμφύλιο. Τον ίδιο τίτλο φέρει και ένα από τα επίσημα περιοδικά του συλλόγου που απευθύνεται κυρίως σε φίλους της ομάδας παιδικής ηλικίας.
Αντίπαλοι
250px|thumb|Η μεταγραφή του Άλαν Σμιθ από την Λιντς στην Μάντσεστερ Γιουνάιτεντ το 2004, αγανάκτησε τους οπαδούς της Λιντς, που τον αποκάλεσαν «Ιούδα».
Ελληνόκαστρο Καρδίτσας
Το Ελληνόκαστρο (παλιά ονομασία Βούνιστα) είναι χωριό του νομού Καρδίτσας και ανήκει διοικητικά στο δήμο Μουζακίου. Βρίσκεται βόρεια της Λίμνης Πλαστήρα (ή Ταυρωπού) στα 550 μέτρα υψόμετρο. Είναι ένα χωριό με πολλές πέτρινες βρύσες και εντυπωσιακή θέα της Πίνδου. Πρωτοαναφέρεται το 1662 και αυτή η ημερομηνία θεωρείται ιδρυτική για τον οικισμό. Το Ελληνόκαστρο, σύμφωνα με την απογραφή 2011, έχει 74 κατοίκους και καλύπτει μία έκταση 11.628 στρεμμάτων.
Μάντσεστερ Γιουνάιτεντ
Αντίπαλοι
Οι ομάδες οι οποίες αποτελούν παραδοσιακές αντιπάλους της Μάντσεστερ Γιουνάιτεντ είναι η Λίβερπουλ, η Μάντσεστερ Σίτι και η Λιντς Γιουνάιτεντ, η αντιπαλότητα των οποίων στηρίζεται και σε εξωαγωνιστικούς παράγοντες. Ιδιαίτερη αντιπαλότητα έιχε αναπτυχθεί επίσης ανάμεσα στη Μάντσεστερ Γιουνάιτεντ και την Άρσεναλ κυρίως από τον μεταξύ τους ανταγωνισμό στις εγχώριες διοργανώσεις από την δεκαετία του 1990 και μετά, ενώ για τους ίδιους λόγους μέσα στην δεκαετία του 2000 αναπτύχθηκε και η αντιπαλότητα με την άλλη μεγάλη ομάδα του Λονδίνου, την Τσέλσι. Σύμφωνα με έρευνα που διεξήχθη το 2004 στους οπαδούς των ομάδων των τεσσάρων επαγγελματικών κατηγοριών του αγγλικού ποδοσφαίρου, οι οπαδοί της Μάντσεστερ Γιουνάιτεντ τρέφουν την μεγαλύτερη αντιπάθεια προς την Λίβερπουλ την οποία και θεωρούν τη μεγαλύτερη αντίπαλο της ομάδας τους, με δεύτερη την συμπολίτισσα Μάντσεστερ Σίτι και τρίτη την Άρσεναλ. Από την άλλη πλευρά, η Μάντσεστερ Γιουνάιτεντ αναδείχθηκε η πιο μισητή αντίπαλος των οπαδών της Άρσεναλ, της Μπόλτον, της Λιντς, της Λίβερπουλ και της Μάντσεστερ Σίτι.
Λίβερπουλ
Το ντέρμπι ανάμεσα στην Μάντσεστερ Γιουνάιτεντ και την Λίβερπουλ, το οποίο μερικές φορές αποκαλείται North West derby (Βορειοδυτικό ντέρμπι), είναι το μεγαλύτερο ντέρμπι της Αγγλίας και ένα από τα σημαντικότερα στον κόσμο. Οι δύο αντίπαλοι είναι οι πιο επιτυχημένοι σύλλογοι του αγγλικού ποδοσφαίρου και ερίζουν για το ποια είναι η μεγαλύτερη ομάδα στο νησί, ενώ η κόντρα τους έχει βάση και στην αντιπαλότητα μεταξύ των δύο πόλεων, του Μάντσεστερ και του Λίβερπουλ. Οι δύο πόλεις ανταγωνίζονται παραδοσιακά για την οικονομική κυριαρχία στην περιοχή· το λιμάνι του Λίβερπουλ ήταν σπουδαία πηγή εσόδων για την πόλη, ενώ το Μάντσεστερ απολάμβανε οικονομική αυτάρκεια κυριαρχώντας στην παραγωγή βάμβακα, ωστόσο η κατασκευή του καναλιού του Μάντσεστερ το 1894 μείωσε την εμπορική δύναμη του λιμανιού του Λίβερπουλ και οδήγησε πολλούς εργάτες στην ανεργία, ενώ το Μάντσεστερ γνώρισε ταχύτερη ανάπτυξη, εντείνοντας την αντιπαλότητα των γειτονικών πόλεων. Χαρακτηριστικό επίσης της αντιπαλότητας των δύο ομάδων είναι ότι η τελευταία απευθείας μεταγραφή παίκτη από τη μία στην άλλη ομάδα έγινε το 1964, όταν ο Φιλ Τσίσναλ έφυγε από την Μάντσεστερ Γιουνάιτεντ και πήγε στην Λίβερπουλ, ενώ γενικότερα είναι πολύ λίγες οι περιπτώσεις που υπήρξαν τέτοιου είδους άμεσες μετακινήσεις παικτών. Η πρώτη συνάντηση των δύο ομάδων έγινε στις 12 Οκτωβρίου 1895, όταν η Λίβερπουλ σημείωσε την μεγαλύτερη νίκη στην ιστορία των μεταξύ τους ντέρμπι με 7–1 στο Άνφιλντ απέναντι στην Νιούτον Χιθ, όπως ονομαζόταν τότε η Μάντσεστερ Γιουνάιτεντ, με την δεύτερη να σημειώνει την μεγαλύτερή της νίκη απέναντι στην αιώνια αντίπαλό της στις 5 Μαΐου 1928 με 6–1 στο Ολντ Τράφορντ. Γενικότερα, η Μάντσεστερ Γιουνάιτεντ έχει προβάδισμα στις επιτυχίες στα μεταξύ τους ντέρμπι, ενώ στο σύνολο των τίτλων οι δύο ομάδες είναι σχεδόν ισοδύναμες· παρ'όλα αυτά η ιδιαιτερότητα του συγκεκριμένου ντέρμπι είναι ότι συνήθως την περίοδο που μεσουρανούσε η μία ομάδα, η άλλη παρουσίαζε κάμψη, με την Λίβερπουλ να κυριαρχεί στις δεκαετίες του 1970 και 1980, όταν και οι οπαδοί της χλεύαζαν την ομάδα του Μάντσεστερ για την μέτρια πορεία της, με την Γιουνάιτεντ να παίρνει τη σκυτάλη της κορυφαίας αγγλικής ομάδας στις δεκαετίες του 1990 και 2000, περίοδος κατά την οποία η Λίβερπουλ δεν κατάφερνε να ανταγωνιστεί την μεγάλη της αντίπαλο,με την Γιουναιτεντ να περναει πρωτη σε Πρωταθληματα Αγγλιας,σπαζοντας το ρεκορ που κρατουσε η Λιβερπουλ για πανω απο 30 χρονια. Παλιότερα, σημειώθηκαν αρκετές φορές επεισόδια μεταξύ των οπαδών των δύο ομάδων στα μεταξύ τους ντέρμπι, ενώ συχνά δηλώσεις των παικτών δυναμιτίζουν το κλίμα.
Ελληνόκαστρο Καρδίτσας
Την παλιότερη γραπτή μνεία για το χωριό τη συναντούμε το 1662. Παλιότερα ονομαζόταν «Χώρα Βούνιστα» και πιθανή χρονολογία ίδρυσης του κατά την παράδοση είναι ο 14ος-15ος αιώνας. Η ονομασία Ελληνόκαστρο δόθηκε μετά το 1950 γιατί στην περιοχή υπάρχει η κορυφή «Παλαιόκαστρο», όπου υπάρχει κάστρο.
Γουίλσον Μπέντλεϊ
Ο Γουίλσον Μπέντλεϊ, γνωστός και ως "χιονονιφάδας (snowflake) Μπέντλεϊ" (9 Φεβρουαρίου 1865 – 23 Δεκεμβρίου, 1931), ήταν ένας Αμερικανός φωτογράφος με έργο που βοήθησε σημαντικά στην κατανόηση της δομής των παγοκρυστάλλων.
Ελληνόκαστρο Καρδίτσας
Οι μόνιμοι κάτοικοι του χωριού, που κατά τους θερινούς μήνες με τους επισκέπτες αυξάνονται, ασχολούνται με τη γεωργία και την κτηνοτροφία.
Γουίλσον Μπέντλεϊ
Βιογραφία
Ο Μπέντλεϊ γεννήθηκε στην πόλη Ιεριχώ του Βερμόντ.
Μάντσεστερ Γιουνάιτεντ
Μάντσεστερ Σίτι
Το ντέρμπι του Μάντσεστερ (Manchester derby) είναι ο αγώνας μεταξύ των δύο μεγάλων ομάδων της πόλης, της Γιουνάιτεντ και της Σίτι, και θεωρείται ως ένα από τα σπουδαιότερα τοπικά ντέρμπι της Αγγλίας. Η αντιπαλότητα μεταξύ των οπαδών των δύο ομάδων είναι πολύ μεγάλη, με τους οπαδούς της Γιουνάιτεντ να επισημαίνουν το γεγονός ότι η Σίτι είναι μακρυά από τους τίτλους για αρκετές δεκαετίες, ενώ αυτοί της Σίτι υποστηρίζουν ότι η δική τους ομάδα είναι η μόνη ομάδα της πόλης, καθώς η Γιουνάιτεντ δεν εδρεύει στο δήμο του Μάντσεστερ αλλά στον όμορο δήμο του Τράφορντ του πολεοδομικού συγκροτήματος του Μάντσεστερ, όπου βρίσκεται και το γήπεδό της. Η Γιουνάιτεντ υπερτερεί με μεγάλη διαφορά της Σίτι τόσο σε τίτλους όσο και σε νίκες στα μεταξύ τους παιχνίδια, ενώ η αντιπαλότητά τους αυξήθηκε κυρίως μετά τον Β' Παγκόσμιο Πόλεμο, αφού μέχρι τότε οι φίλαθλοι του Μάντσεστερ συνήθιζαν να παρακολουθούν και τις δύο ομάδες όταν αγωνίζονταν στις έδρες τους. Ο πρώτος αγώνας μεταξύ των δύο ομάδων για το πρωτάθλημα και συγκεκριμένα για την Β' κατηγορία έγινε στις 3 Νοεμβρίου 1894, αλλά η πρώτη φορά που συναντήθηκαν οι δύο συμπολίτισσες ήταν στις 12 Νοεμβρίου 1881, όταν η Νιούτον Χιθ (μετέπειτα Μάντσεστερ Γιουνάιτεντ) νίκησε την Γουέστ Γκόρτον (μετέπειτα Μάντσεστερ Σίτι) με 3–0. Η μεγαλύτερη νίκη της Σίτι στο ντέρμπι της πόλης είναι το εκτός έδρας 6–1 στις 23 Ιανουαρίου 1926,και ξανα στις 9 Οκτωβριου 2011,ενώ της Γιουνάιτεντ είναι το 5–0 στις 10 Νοεμβρίου 1994. Ένα από τα παιχνίδια που στιγμάτισαν την ιστορία των δύο ομάδων έγινε στις 27 Απριλίου 1974, όταν στην τελευταία αγωνιστική του πρωταθλήματος η Σίτι νίκησε με 1–0 μέσα στο Ολντ Τράφορντ, με τέρμα του πρώην παίκτη της Γιουνάιτεντ Ντένις Λόου, οριστικοποιώντας τον υποβιβασμό της Γιουνάιτεντ στην Β' κατηγορία. Από τότε πέρασαν 34 χρόνια και 23 αποτυχημένες απόπειρες, για να καταφέρει η Σίτι να ξανακερδίσει την Γιουνάιτεντ στο Ολντ Τράφορντ. Η Μανστεστερ Σιτυ παρεμεινε στην αφανεια μεχρι την δευτερη δεκαετια του 21 αιωνα ενω η Γιουναιτεντ κυριαχησε για 2 δεκαετιες.Στον δρομο για το πρωτο της τροπαιο μετα απο 36 χρονια,η Σιτυ νικησε την Γιουναιτεντ στα ημιτελικα του Κυπελλου Αγγλιας.Τον επομενο χρονο,η Γιουναιτεντ εχασε το Πρωταθλημα απο την αντιπαλο της στο τελευταιο λεπτα την τελευταια αγωνιστικη.Αυτο σημανε την εποχη τελους της Γιουναιτεντ και την αρχη κυριαρχιας της Σιτυ,που κατακτησε 6 πρωταθληματα σε 10 χρονια.
Γουίλσον Μπέντλεϊ
Έργο
Ο Μπέντλευ ήταν ένας από τους πρώτους φωτογράφους που επιχείρησε να απαθανατίσει νιφάδες χιονιού. Τελειοποίησε μία μέθοδο φωτογράφισης των χιονονιφάδων με τρόπο που αποφεύγεται η αλλοίωση του σχήματός τους λόγω τήξης. Βασικά στοιχεία αυτής της μεθόδου χρησιμοποιούνται μέχρι σήμερα.
Εξωτερικοί σύνδεσμοι
Κατηγορία:Αμερικανοί άνδρες φωτογράφοι
Μάντσεστερ Γιουνάιτεντ
Λιντς Γιουνάιτεντ
Η αντιπαλότητα ανάμεσα στην Μάντσεστερ Γιουνάιτεντ και την Λιντς, γνωστή και ως Roses rivalry («Αντιπαλότητα των ρόδων»), όπως φαίνεται και από την ονομασία της έχει τις ρίζες της στον Πόλεμο των Ρόδων, τον εμφύλιο του 15ου αιώνα για τον θρόνο της Αγγλίας μεταξύ του οίκου της Υόρκης και του οίκου του Λάνκαστερ, από τις περιοχές αντίστοιχα του Γιορκσάιρ όπου βρίσκεται η πόλη του Λιντς και του Λανκασάιρ όπου βρίσκεται το Μάντσεστερ. Μάλιστα η ονομασία προέρχεται από τα εμβλήματα των δύο οίκων, το λευκό ρόδο της Υόρκης και το κόκκινο του Λάνκαστερ, χρώματα αντίστοιχα της Λιντς και της Μάντσεστερ Γιουνάιτεντ. Η κόντρα των δύο περιοχών συνεχίστηκε και τους επόμενους αιώνες και ιδιαίτερα κατά τη διάρκεια της βιομηχανικής επανάστασης του 18ου και του 19ου αιώνα, καθώς στο Λιντς και στο Μάντσεστερ υπήρχαν εργοστάσια που ασχολούνταν με την ένδυση· στο Λιντς ανθούσε η βιομηχανία μαλλιού και στο Μάντσεστερ η βιομηχανία βαμβακιού, με την δεύτερη να αποκτά πλεονέκτημα σε σχέση με την πρώτη, με αποτέλεσμα η οικονομία του Λιντς να παρουσιάσει προβλήματα και η ιστορική αντιπαλότητα των δύο πόλεων να πάρει οικονομικές και κοινωνικές προεκτάσεις. Η κόντρα αυτή μεταφέρθηκε και στο ποδόσφαιρο και εντάθηκε κυρίως από την δεκαετία του 1960 και μετά, όταν η Λιντς πραγματοποίησε τις πρώτες μεγάλες επιτυχίες της και καθιερώθηκε ανάμεσα στις μεγάλες ομάδες της Αγγλίας. Από τότε οι αναμετρήσεις των δύο ομάδων απέκτησαν δραματικό χαρακτήρα με τις συγκρούσεις των χούλιγκαν να είναι από τις πιο αιματηρές στην ιστορία του χουλιγκανισμού στην Αγγλία. Η πρώτη επιτυχία της Λιντς στο πρωτάθλημα ήρθε την περίοδο 1964–65 όταν κατέκτησε την δεύτερη θέση ισοβαθμώντας όμως με την μισητή Μάντσεστερ Γιουνάιτεντ η οποία αναδείχθηκε πρωταθλήτρια, με την Λιντς να παίρνει εκδίκηση στην περίοδο 1991–92 όταν κατέκτησε το τελευταίο της πρωτάθλημα αφήνοντας δεύτερη την ομάδα του Μάντσεστερ. Παράλληλα κάθε επίσκεψη της μίας ομάδας στην έδρα της άλλης αντιμετωπιζόταν με ιδιαίτερο φανατισμό από το κοινό της γηπεδούχου, με την Λιντς να πετυχαίνει την τελευταία της νίκη για το πρωτάθλημα μέσα στο Ολντ Τράφορντ στις 28 Φεβρουαρίου 1981. Η μετακίνηση παικτών ιδιαίτερα από την Λιντς στην Μάντσεστερ Γιουνάιτεντ προκαλούσε την μήνη των οπαδών της πρώτης εναντίον των ποδοσφαιριστών, ενώ χαρακτηριστική μεταγραφή είναι αυτή του Ερίκ Καντονά ο οποίος αφού κέρδισε με την Λιντς το πρωτάθλημα του 1991–92, μεταγράφηκε στην Μάντσεστερ Γιουνάιτεντ και συνέδεσε το όνομά του με την επάνοδο της ομάδας στην κορυφή του αγγλικού ποδοσφαίρου. Από τα μέσα της δεκαετίας του 2000 η Λιντς ακολούθησε καθοδική πορεία, φτάνοντας μέχρι και την Φούτμπολ Λιγκ Ουάν την τρίτη τη τάξει κατηγορία,μεχρι να επιστρεψει στην Πρεμιερ Λιγκ, αλλά η αντιπαλότητα των οπαδών παραμένει.
Οικονομικά και ιδιοκτησιακό
Ο σύλλογος ανοίκει στην εταιρεία Manchester United plc, η οποία εδρεύει στην Τζώρτζταουν των Νήσων Κέιμαν. Το Μάιο του 2005, ο Μάλκολμ Γκλέιζερ αγόρασε το 28,7 τοις εκατό των μετοχών που κατέχονταν από τους ΜακΜάνους και Μάγκνιερ, αποκτώντας έτσι τον έλεγχο της επιχείρησης μέσω του επενδυτικού οχήματος Red Football Ltd, εξαγοράζοντας το σύλλογο με υψηλή μόχλευση που αποτιμήθηκε σε περίπου 800 εκατομμύρια στελίνες (τότε περίπου 1,5 δις δολάρια). Τον Ιούλιο του 2006, ο σύλλογος ανακοίνωσε ένα πακέτο αναχρηματοδότησης του χρέους αξίας 660 εκατομμυρίων στελίνων, με αποτέλεσμα ένα 30 τοις εκατό μείωση των ετήσιων πληρωμών τόκων σε 62 εκατομμύρια στελίνες το χρόνο.
Τον Ιανουάριο του 2010, με χρέη 716,5 εκατομμύρια στελίνες (1.17 δις δολάρια), η Μάντσεστερ Γιουνάιτεντ αναχρηματοδοτήθηκε περαιτέρω μέσω έκδοσης ομολογιακού δανείου ύψους 504 εκατομμυρίων στελίνων, παρέχοντας τη δυνατότητα να εξοφληθεί το μεγαλύτερο μέρος των 509 εκατομμυρίων στελίνων που όφειλε σε διεθνείς τράπεζες. Ο ετήσιος τόκος που καταβάλλεται για τα ομόλογα -. που λήγουν στις 1 Φεβρουαρίου του 2017 -. είναι περίπου 45 εκατομμύρια στελίνες ετησίως. Παρά την αναδιάρθρωση, το χρέος του συλλόγου προκάλεσε διαμαρτυρίες από τους οπαδούς στις 23 Ιανουαρίου 2010, στο Όλντ Τράφορντ και στο Τράφορντ Τρέινινγκ Σέντερ του συλλόγου. Ομάδες οπαδών προέτρεψαν τους φιλάθλους να φορούν πράσινο και χρυσό, τα χρώματα της Νιούτον Χιθ. Στις 30 Ιανουαρίου, έπειτα από πληροφορίες προέκυψε ότι η «Manchester United Supporters' Trust» είχε συναντήσεις με μια ομάδα πλούσιων οπαδών, που ονομάστηκε «Red Knights», με σκοπό την εξαγορά του συλλόγου από τους Γκλέιζερς.
Τον Αύγουστο του 2011, οι Γκλέιζερς φέρεται να είχαν προσεγγίσει την Credit Suisse στο πλαίσιο της προετοιμασίας για μια αρχική δημόσια προσφορά (IPO) 1 δις δολαρίων (περίπου 600 εκατομμύρια στελίνες) στο χρηματιστήριο της Σιγκαπούρης (SGX), που θα αποτιμούσε το σύλλογο σε περισσότερα από 2 δις στερλίνες. Ωστόσο, τον Ιούλιο του 2012, ο σύλλογος ανακοίνωσε τα σχέδιά του να εγγράψει την IPO του στο χρηματιστήριο της Νέας Υόρκης (NYSE) αντ' αυτού. Οι μετοχές είχαν αρχικά οριστεί να πωληθούν μεταξύ 16 και 20 δολαρίων η καθεμιά, αλλά η τιμή μειώθηκε στα 14 δολάρια με την έναρξη της IPO στις 10 Αυγούστου, μετά τα αρνητικά σχόλια από αναλυτές της Wall Street και του Facebook και το απογοητευτικό άνοιγμα του χρηματιστηρίου το Μάιο. Ακόμα και μετά το κόψιμο, η Μάντσεστερ Γιουνάιτεντ αποτιμήθηκε σε 2,3 δις δολάρια, καθιστώντας την πιο πολύτιμη ποδοσφαιρική ομάδα στον κόσμο.
Τρέχουσα σύνθεση
Η σύνθεση της ομάδας όπως έχει διαμορφωθεί μέχρι τις 20 Οκτωβρίου 2022 είναι η εξής:
Σημειώσεις
<references group="σημ."/>
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1878 Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1902 Κατηγορία:Ιδρύσεις ποδοσφαιρικών ομάδων το 1878
Ελληνόκαστρο Καρδίτσας
Το χωριό πανηγυρίζει του Αγίου Πνεύματος και το Δεκαπενταύγουστο.
Παραπομπές
Ελλ Ελλ
1129
Η τρέχουσα σελίδα αφορά το έτος 1129 κατά το Γρηγοριανό ημερολόγιο
Θάνατοι
Κατηγορία:Έτη
1120'erne
Ένωση Λογοτεχνών Κύπρου
Η Ένωση Λογοτεχνών Κύπρου ιδρύθηκε στις 9 Μαΐου 1978 στη Λευκωσία. Από το 2000 είναι μέλος του Ευρωπαϊκού Συμβουλίου Συγγραφέων. Στόχοι της ένωσης είναι:
Εξωτερικοί σύνδεσμοι
Κατηγορία:Οργανισμοί με έδρα την Κύπρο
Μιγλιτόλη
Η Μιγλιτόλη είναι ένα χορηγούμενο από το στόμα αντιδιαβητικό φάρμακο που δρα αναστέλλοντας την ικανότητα του οργανισμού του ασθενούς να διασπά τους σύνθετους υδατάνθρακες σε γλυκόζη. Χρησιμοποιείται κυρίως στον σακχαρώδη διαβήτη τύπου 2 για την καθιέρωση μεγαλύτερου γλυκαιμικού ελέγχου αποτρέποντας την πέψη υδατανθράκων (όπως δισακχαρίτες, ολιγοσακχαρίτες και πολυσακχαρίτες ) σε μονοσακχαρίτες που μπορούν να απορροφηθούν από το σώμα.
Σε αντίθεση με την ακαρβόζη (άλλος αναστολέας της άλφα-γλυκοσιδάσης ), η μιγλιτόλη απορροφάται συστηματικά, ωστόσο δεν μεταβολίζεται και απεκκρίνεται από τα νεφρά.
1130
Η τρέχουσα σελίδα αφορά το έτος 1130 κατά το Γρηγοριανό ημερολόγιο
Θάνατοι
Κατηγορία:Έτη
Βραβεία Παγκοσμίου Κυπέλλου Ποδοσφαίρου
Στο τέλος κάθε διοργάνωσης Παγκοσμίου Κυπέλλου της FIFA, απονέμονται πολλά βραβεία στους παίκτες και τις ομάδες που έχουν διακριθεί σε διάφορες πτυχές του παιχνιδιού.
Χρυσή Μπάλα
Το βραβείο της Χρυσής Μπάλας απονέμεται στον καλύτερο παίκτη σε κάθε Παγκόσμιο Κύπελλο, με μια σύντομη λίστα που καταρτίζεται από την τεχνική επιτροπή της FIFA και ο νικητής ψηφίζεται από εκπροσώπους των μέσων ενημέρωσης. Όσοι τερματίσουν ως δεύτεροι στην ψηφοφορία λαμβάνουν τα βραβεία Αργυρή Μπάλα και Χάλκινη Μπάλα ως οι δεύτεροι και τρίτοι πιο σημαντικοί παίκτες στη διοργάνωση αντίστοιχα. Το τρέχον βραβείο εισήχθη στο Παγκόσμιο Κύπελλο του 1982, με χορηγία από την Adidas και το France Football. Στο Παγκόσμιο Κύπελλο του 2022, ο Λιονέλ Μέσι έγινε ο πρώτος παίκτης που κέρδισε δεύτερη Χρυσή Μπάλα.
Ανεπίσημο βραβείο
Τον Ιούλιο του 1978, μια ομάδα 23 διεθνών ειδικών που αποτελούνταν από κριτικούς, προπονητές και πρώην παίκτες επέλεξε ο καθένας τους πέντε καλύτερους παίκτες της διοργάνωσης του 1978. Ο Μάριο Κέμπες πήρε τις περισσότερες ψήφους ως αποτέλεσμα της καταμέτρησης. Ο ιστότοπος της FIFA και η RSSSF ανέφεραν επίσης τον Κέμπες ως νικητή της Χρυσής Μπάλας. Ο ιστότοπος της FIFA και το RSSSF αναφέρουν μόνο τον Ντιρσέου ως τον νικητή της Χάλκινης Μπάλας, παρόλο που ο Ντιρσέου και ο Χανς Κρανκλ είχαν τον ίδιο αριθμό τερματισμών στην πρώτη πεντάδα.
Αξιοσημείωτες προηγούμενες επιλογές
Ο έγκυρος ιστορικός και στατιστικολόγος του ποδοσφαίρου Ετζικέμε Ικούνζε (Ejikeme Ikwunze), που αποκαλείται ευρέως «Mr. Football» («Κος Ποδόσφαιρο»), δημοσίευσε έναν κατάλογο με τους καλύτερους παίκτες στο βιβλίο του World Cup (1930-2010): A Statistical Summary και κέρδισε τη μεγαλύτερη προσοχή μεταξύ των ειδικών σχτικά με τις επιλογές για τους καλύτερους παίκτες μέχρι το 1974. Αυτό το έργο είναι μέρος της επίσημης βιβλιοθήκης της FIFA και έλαβε δημόσια αναγνώριση από τους πρώην προέδρους της, Ζοάο Χαβελάνζε και Ζεπ Μπλάτερ. Το Sports Illustrated και ο συγγραφέας Νικ Χολτ ανέφεραν επίσης τον ίδιο κατάλογο. Ένας σημαντικός αριθμός άλλων μέσων, συμπεριλαμβανομένου του ιστότοπου της FIFA, συμφώνησε σε αρκετές περιπτώσεις όπως οι Χοσέ Ναζάτσι,  Λεονίντας, Ζιζίνιο, Ντίντι,   Γκαρίντσα,   Μπόμπι Τσάρλτον, Πελέ (Χρυσή και Αργυρή Μπάλα),  Γιόχαν Κρόιφ, Φραντς Μπεκενμπάουερ (Αργυρή Μπάλα), Γιόζεφ Μάζοπουστ (Αργυρή μπάλα), Φριτς Βάλτερ (Χάλκινη Μπάλα), Γκιόργκι Σάροσι (Χάλκινη Μπάλα) και Εουσέμπιο (Χάλκινη Μπάλα). Ο ιστότοπος της FIFA αναφέρει τον Σάντορ Κότσις ως το νικητή της Χρυσής Μπάλας του 1954. Στις 2 Αυγούστου 1950, η γερμανική εφημερίδα Kicker (τότε Sport-Magazin) δημοσίευσε ένα άρθρο, γραμμένο από τον Δρ. Φρίντεμπερτ Μπέκερ, στο οποίο ο Δρ. Μπέκερ επέλεξε κατά τη γνώμη του τους καλύτερους παίκτες της διοργάνωσης.
Χρυσό Παπούτσι
Το βραβείο «Χρυσό Παπούτσι» απονέμεται στον πρώτο σκόρερ του Παγκοσμίου Κυπέλλου. Ενώ κάθε Παγκόσμιο Κύπελλο είχε μια κατάταξη με τους σκόρερ, η πρώτη φορά που δόθηκε ένα βραβείο ήταν το 1982. Η FIFA μερικές φορές απαριθμεί τους πρώτους σκόρερ προηγούμενων Κυπέλλων μεταξύ των νικητών των Χρυσών Παπουτσιών.
Εάν υπάρχουν περισσότεροι από ένας παίκτες με τον ίδιο αριθμό γκολ, από το 1994 η απονομή πηγαίνει στον παίκτη με περισσότερες ασίστ. Εάν εξακολουθούν να υπάρχουν περισσότεροι από ένας παίκτες, η ισοπαλία (από το 2006) αποφασίζεται με βάση τα λεπτά που έπαιξαν στη διοργάνωση, με τον παίκτη που παίζει τα λιγότερα λεπτά να κατατάσσεται πρώτος. Απονέμονται επίσης το Αργυρό και το Χάλκινο Παπούτσι για τους δεύτερους και τρίτους σκόρερ αντίστοιχα.
Χρυσό Γάντι
Το βραβείο «Χρυσό Γάντι» απονέμεται στον καλύτερο τερματοφύλακα της διοργάνωσης. Το βραβείο εισήχθη με το όνομα «Βραβείο Λεβ Γιάσιν» το 1994, προς τιμήν του αείμνηστου Σοβιετικού τερματοφύλακα. Το 2010 ξαναβαφτίστηκε «Χρυσό Γάντι». Η Ομάδα Τεχνικής Μελέτης της FIFA αναγνωρίζει τον κορυφαίο τερματοφύλακα της διοργάνωσης με βάση την απόδοση του παίκτη καθ΄ όλη τη διοργάνωση. Αν και οι τερματοφύλακες έχουν αυτό το συγκεκριμένο βραβείο για τη θέση τους, εξακολουθούν να είναι επιλέξιμοι για τη Χρυσή Μπάλα, όπως όταν απονεμήθηκε στον Όλιβερ Καν το 2002.
Νεαρός Παίκτης της FIFA
Το βραβείο Νεαρός Παίκτης της FIFAr («Βραβείο Καλύτερου Νέου Παίκτη» 2006–2010) απονεμήθηκε για πρώτη φορά στο Παγκόσμιο Κύπελλο του 2006 στη Γερμανία και δόθηκε στον Γερμανό Λούκας Ποντόλσκι. Το βραβείο απονέμεται στον καλύτερο παίκτη της διοργάνωσης που είναι το πολύ 21 ετών. Για το Παγκόσμιο Κύπελλο του 2022, αυτό σήμαινε ότι ο παίκτης έπρεπε να είχε γεννηθεί την ή μετά την 1η Ιανουαρίου 2001.
Το 2006, η ψηφοφορία πραγματοποιήθηκε στον επίσημο ιστότοπο του Παγκοσμίου Κυπέλλου της FIFA με τη βοήθεια της Ομάδας Τεχνικής Μελέτης της FIFA.
Η FIFA διοργάνωσε μια έρευνα στο Διαδίκτυο προκειμένου οι χρήστες να επιλέξουν τον «Καλύτερο Νέο Παίκτη» του Παγκοσμίου Κυπέλλου, μεταξύ 1958 και 2002, και ανακήρυξε τον καλύτερο νεαρό παίκτη κάθε διοργάνωσης. Με 61% των συνολικών ψήφων, νικητής ήταν ο Πελέ, ο οποίος τερμάτισε μπροστά από τον Περουβιανό Τεόφιλο Κουμπίγιας, τον καλύτερο νεαρό παίκτη στο Μεξικό το 1970, και τον Άγγλο Μάικλ Όουεν, ο οποίος έφτασε σε παρόμοια ύψη στη Γαλλία το 1998.
Βραβείο Fair Play
Το Βραβείο Fair Play απονέμεται στην ομάδα με το καλύτερο ρεκόρ fair play κατά τη διάρκεια του Παγκοσμίου Κυπέλλου από το 1970. Λαμβάνονται υπόψη μόνο οι ομάδες που προκρίνονται στον δεύτερο γύρο. Οι νικητές αυτού του βραβείου κερδίζουν το Τρόπαιο Fair Play, ένα δίπλωμα, ένα μετάλλιο fair play για κάθε παίκτη και προσωπικό και ποδοσφαιρικό εξοπλισμό αξίας 50.000 $ που θα χρησιμοποιηθεί για την ανάπτυξη νέων.
Η εμφάνιση του βραβείου ήταν αρχικά πιστοποιητικό. Από το 1982 έως το 1990, ήταν ένα χρυσό τρόπαιο βασισμένο στον Σπορτ Μπίλυ, έναν χαρακτήρα κινουμένων σχεδίων που έπαιζε ποδόσφαιρο από το 1982 και έγινε σύμβολο του fair play της FIFA. Από το 1994, είναι απλά ένα τρόπαιο με μια κομψή φιγούρα ποδοσφαιριστή. Το Περού ήταν το πρώτο έθνος που κέρδισε το βραβείο αφού δεν έλαβε κίτρινη ή κόκκινη κάρτα στο Παγκόσμιο Κύπελλο του 1970 που διεξήχθη στο Μεξικό.
Παίκτης του Αγώνα
Το βραβείο «Παίκτης του Αγώνα» απονέμεται στον εξαιρετικό παίκτη σε κάθε αγώνα της διοργάνωσης.
Πιο Διασκεδαστική Ομάδα
Το βραβείο «Πιο Διασκεδαστική Ομάδα» είναι υποκειμενικά βραβείο για την ομάδα που είχε κάνει τα περισσότερα για να ψυχαγωγήσει το κοινό με μια θετική προσέγγιση στο παιχνίδι, που οργανώνεται μέσω της συμμετοχής του κοινού σε μια ψηφοφορία, που ξεκίνησε το 1994.
Ομάδα All-Star
Η Ομάδα All-Star είναι η ομάδα με τις καλύτερες επιδόσεις στους αντίστοιχους τελικούς του Παγκοσμίου Κυπέλλου. Από το 1994, η FIFA αποφάσισε να προσθέσει επίσημες καλύτερες ομάδες, που επιλέγονται από το Τμήμα Τεχνικής Μελετής με την επωνυμία MasterCard All-Star Team. Για το 1998, το 2002 και το 2006, αναπληρωματικά και εφεδρικά μέλη προτάθηκαν επίσης για πλήρεις ομάδες.
Γκολ της Διοργάνωσης
Το βραβείο «Γκολ της Διοργάνωσης» απονεμήθηκε για πρώτη φορά στο Παγκόσμιο Κύπελλο του 2006.
Εξωτερικοί σύνδεσμοι
Παγκοσμιου Κυπελλου Βραβεια Κατηγορία:Παγκόσμιο Κύπελλο Ποδοσφαίρου
Νόρμπερτ Βίνερ
Ο Νόρμπερτ Βίνερ (Norbert Wiener, 26 Νοεμβρίου 1894 – 18 Μαρτίου 1964) ήταν Αμερικανός μαθηματικός. Ερεύνησε τις στοχαστικές διαδικασίες και το έργο του αφορούσε στην επιστήμη ηλεκτρολόγου μηχανικού, τις ηλεκτρονικές επικοινωνίες και τα συστήματα ελέγχου. Είναι όμως κυρίως γνωστός ως ο θεμελιωτής του κλάδου της κυβερνητικής ή «επιστήμης των συστημάτων», με πολλές επιδράσεις στη μηχανική, την πληροφορική, τη βιολογία, τη φιλοσοφία και την οργάνωση της κοινωνίας.
Τα νεανικά χρόνια
Ο Βίνερ γεννήθηκε στην πόλη Κολούμπια του Μισούρι ως ο πρωτότοκος γιος των Λέο Βίνερ και Μπέρτα Καν, πολωνοεβραϊκής και γερμανοεβραϊκής καταγωγής αντιστοίχως. Ο Νόρμπερτ υπήρξε ένα «παιδί-θαύμα». Ο πατέρας του τον είχε εκπαιδεύσει στο σπίτι μέχρι το 1903, εφαρμόζοντας διδακτικές μεθόδους που είχε επινοήσει ο ίδιος ως δάσκαλος της γερμανικής και των σλαβικών γλωσσών, εκτός από ένα σύντομο διάστημα όταν ο Νόρμπερτ ήταν 7 ετών. Ο Λέο Βίνερ είχε σχηματίσει μία προσωπική βιβλιοθήκη από την οποία ο Νόρμπερτ ωφελήθηκε πολύ. Ο Λέο ήταν ικανός και στα μαθηματικά, τα οποία δίδαξε στον γιο του μέχρι που έφυγε από το σπίτι. Στην αυτοβιογραφία του ο Νόρμπερτ περιγράφει τον πατέρα του ως ήρεμο και υπομονετικό, εκτός από τις περιπτώσεις που του έδινε λάθος απάντηση, οπότε και έχανε την ψυχραιμία του.
Παρότι μεγάλωσε σε μία πιστή οικογένεια, ο Νόρμπερτ αργότερα εξελίχθηκε σε αγνωστικιστή. Μετά την αποφοίτησή του από το Γυμνάσιο Ayer στη Μασαχουσέτη, ο Νόρμπερτ Βίνερ εισάχθηκε στο Πανεπιστήμιο Ταφτς σε ηλικία 12 ετών και απεφοίτησε το 1909 με πτυχίο μαθηματικών, αλλά στη συνέχεια ακολούθησε μεταπτυχιακές σπουδές ζωολογίας στο Πανεπιστήμιο Χάρβαρντ. Το 1910 μετεγγράφηκε στο Κορνέλ για σπουδές στη φιλοσοφία.
Το επόμενο έτος επέστρεψε στο Χάρβαρντ, ενώ συνέχιζε τις φιλοσοφικές σπουδές του, και εκεί επηρεάσθηκε από τον Έντουαρντ Βερμιλύ Χάντινγκτον (Edward Vermilye Huntington), του οποίου τα μαθηματικά ενδιαφέροντα εκτείνονταν από τις αξιωματικές θεμελιώσεις μέχρι προβλήματα μηχανικής. Το Χάρβαρντ απένειμε στον Βίνερ διδακτορικό το 1912 (πριν κλείσει τα 18 του χρόνια), για μία διατριβή στη μαθηματική λογική. Σε αυτή τη διατριβή υπήρξε ο πρώτος που υπεστήριξε ότι τα διατεταγμένα ζεύγη μπορούν να ορισθούν με όρους της στοιχειώδους θεωρίας συνόλων. Από αυτό έπεται ότι οι μαθηματικές σχέσεις μπορούν να ορισθούν από τη θεωρία των συνόλων και επομένως η θεωρία των σχέσεων δεν απαιτεί αξιώματα ή πρωτογενείς ορισμούς ξεχωριστούς από αυτούς της θεωρίας συνόλων. Το 1921 ο Καζιμίερζ Κουρατόφσκι πρότεινε μία απλοποίηση του ορισμού του Βίνερ για τα διατεταγμένα ζεύγη και αυτή η απλοποίηση χρησιμοποιείται μέχρι σήμερα.
Το 1914 ο Βίνερ ταξίδεψε στην Ευρώπη, όπου διδάχθηκε από τους Μπέρτραντ Ράσελ και Χάρντυ στο Πανεπιστήμιο του Κέμπριτζ, καθώς και από τους Ντάβιντ Χίλμπερτ και Έντμουντ Λαντάου στο Πανεπιστήμιο του Γκέτινγκεν. Το 1915–1916 δίδαξε φιλοσοφία στο Χάρβαρντ, μετά εργάσθηκε ως μηχανικός στη General Electric και έγραψε λήμματα στην Encyclopedia Americana. Ο Βίνερ εργάσθηκε επίσης για λίγο ως δημοσιογράφος για την εφημερίδα Boston Herald.
Παρότι ο Βίνερ κατέληξε ειρηνιστής, το 1917 προσπάθησε να μπει σε στρατιωτική υπηρεσία για τον Α΄ Παγκόσμιο Πόλεμο, αλλά απορρίφθηκε με αιτιολογία την κακή του όραση. Το καλοκαίρι του 1918 ο Όσβαλντ Βέμπλεν τον προσκάλεσε να εργασθεί στη βαλλιστική στο Πεδίο Δοκιμών Αμπερντήν του Μέριλαντ. Η συμβίωση και η συνεργασία με άλλους μαθηματικούς εκεί ενίσχυσε το ενδιαφέρον του για τα μαθηματικά. Ωστόσο, ο Βίνερ ήταν ακόμα πρόθυμος να υπηρετήσει ως στρατιωτικό προσωπικό και κατατάχθηκε ως απλός στρατιώτης, οπότε και κατά σύμπτωση στάλθηκε σε μία μονάδα στο Αμπερντήν, αλλά ο Α΄ Παγκόσμιος Πόλεμος έληξε μερικές ημέρες μετά. Ο Βίνερ απολύθηκε από τον στρατό τον Φεβρουάριο του 1919.
Τα χρόνια του μεσοπολέμου
right|thumb|220px|Στο ΜΙΤ θεωρούσαν τον Νόρμπερτ Βίνερ μία σχεδόν θρυλική μορφή. Ο Βίνερ δεν μπόρεσε να εξασφαλίσει μία μόνιμη θέση στο Χάρβαρντ, κάτι για το οποίο ο ίδιος έριχνε την ευθύνη στον αντισημιτισμό που επικρατούσε στο πανεπιστήμιο και στην αντιπάθεια του μαθηματικού Τζωρτζ Ντέιβιντ Μπίρχοφ. Επίσης τον απέρριψαν για μία θέση στο Πανεπιστήμιο της Μελβούρνης. Μετά από σύσταση του W.F. Osgood, ο Βίνερ πήρε μία θέση βοηθητικής διδασκαλίας των μαθηματικών στο Τεχνολογικό Ινστιτούτο Μασαχουσέτης (MIT), όπου και πέρασε την υπόλοιπη σταδιοδρομία του φθάνοντας τελικά στον βαθμό του καθηγητή.
Το 1926 ο Βίνερ επέστρεψε στην Ευρώπη με υποτροφία Γκούγκενχαϊμ. Αυτή τη φορά πέρασε τον περισσότερο καιρό στο Γκέτινγκεν και με τον Χάρντυ στο Κέμπριτζ, μελετώντας την κίνηση Μπράουν, τον μετασχηματισμό Φουριέ, το πρόβλημα του Ντιριχλέτ, την αρμονική ανάλυση και τα αβελιανά και ταουμπεριανά θεωρήματα.
Την ίδια χρονιά οι γονείς του κανόνισαν τον γάμο του με μία Γερμανίδα μετανάστρια, τη Margaret Engemann, με την οποία απέκτησαν δύο κόρες.
Πολλές ιστορίες κυκλοφορούσαν για τον Βίνερ στο MIT, ιδιαίτερα για την αφηρημάδα του. Λεγόταν π.χ. ότι κάποτε επέστρεψε σπίτι και το βρήκε άδειο. Ρώτησε ένα κορίτσι στη γειτονιά για τον λόγο και εκείνο του απάντησε ότι η οικογένεια είχε μετακομίσει αλλού εκείνη την ημέρα. Ο Βίνερ ευχαρίστησε τη μικρή και εκείνη του αποκρίθηκε: «Γι' αυτό έμεινα εδώ, μπαμπά!».
Στον Β΄ Παγκόσμιο Πόλεμο και μετά
Κατά τον Β΄ Παγκόσμιο Πόλεμο η εργασία του στην αυτόματη σκόπευση και εκπυρσοκρότηση των αντιαεροπορικών ώθησε τον Βίνερ να ερευνήσει τη Θεωρία Πληροφορίας ανεξάρτητα από τον Σάνον και να επινοήσει το Φίλτρο του Βίνερ (σε αυτόν οφείλεται η σήμερα συνηθισμένη πρακτική να μοντελοποιείται μία πηγή πληροφοριών ως μία τυχαία διαδικασία). Το έργο του στα αντιαεροπορικά τον οδήγησε τελικώς να διατυπώσει τη θεωρία της κυβερνητικής. Σε αντίθεση με πολλούς σύγχρονούς του επιστήμονες, ο Βίνερ δεν προσκλήθηκε να συμμετάσχει στο Πρόγραμμα Μανχάταν. Μεταπολεμικά, η φήμη του Βίνερ βοήθησε το MIT να σχηματίσει μία ερευνητική ομάδα στη γνωσιακή επιστήμη, που αποτελείτο από ερευνητές της νευροψυχολογίας, των μαθηματικών και της βιοφυσικής του νευρικού συστήματος, μεταξύ των οποίων οι Warren Sturgis McCulloch και Walter Pitts. Αυτοί οι ερευνητές θα έκαναν αργότερα πρωτοποριακές συνεισφορές στην πληροφορική και στην τεχνητή νοημοσύνη. Λίγο μετά τον σχηματισμό της ομάδας ωστόσο ο Βίνερ διέκοψε ξαφνικά κάθε επαφή με τα μέλη της, δημιουργώντας ένα αίσθημα μυστηρίου στους συναδέλφους του και τραυματίζοντας ψυχικά τον Pitts. Στη βιογραφία τους του Βίνερ οι Flo Conway και Jim Siegelman υποστηρίζουν ότι η σύζυγός του ήταν η υπεύθυνη εξαιτίας της αντιπάθειάς της για τον μποέμικο τρόπο ζωής του McCulloch.
Αργότερα ο Βίνερ βοήθησε στην ανάπτυξη των θεωριών της κυβερνητικής, της ρομποτικής, του αυτόματου ελέγχου και του αυτοματισμού. Μοιράστηκε τις θεωρίες του και τα ευρήματά του με άλλους ερευνητές και ανέφερε τις συνεισφορές των άλλων, μεταξύ των οποίων υπήρχαν και Σοβιετικοί ερευνητές. Η γνωριμία του Βίνερ με αυτούς ήταν αφορμή ο Βίνερ να αντιμετωπίζεται με καχυποψία κατά τον Ψυχρό Πόλεμο. Υπήρξε ισχυρός υποστηρικτής του αυτοματισμού για τη βελτίωση του επιπέδου διαβιώσεως και τον τερματισμό της οικονομικής υπαναπτύξεως. Οι ιδέες του αυτές είχαν επίδραση στην Ινδία, στης οποίας την κυβέρνηση ήταν σύμβουλος τη δεκαετία του 1950.
Μεταπολεμικά, ο Βίνερ άρχισε να νοιάζεται όλο και περισσότερο για την πολιτική ανάμιξη στα θέματα της επιστημονικής έρευνας, καθώς και με τη στρατιωτικοποίηση της επιστήμης. Το άρθρο του "A Scientist Rebels" (= «`Ενας επιστήμονας εξεγείρεται») στο τεύχος Ιανουαρίου 1947 του περιοδικού The Atlantic Monthly προέτρεπε τους επιστήμονες να σκέπτονται τις ηθικές συνέπειες της εργασίας τους. Μετά το 1945 ο Βίνερ αρνήθηκε να δεχθεί οποιαδήποτε κυβερνητική χρηματοδότηση ή να εργασθεί σε στρατιωτικά προγράμματα. Ο τρόπος με τον οποίο οι απόψεις του Βίνερ για τα πυρηνικά όπλα και τον Ψυχρό Πόλεμο έρχονταν σε αντίθεση με αυτές του Τζον φον Νόιμαν είναι το θέμα του βιβλίου John Von Neumann and Norbert Wiener. Και οι δύο τους πάντως ήταν στον «πυρήνα» των συμμετεχόντων στα συνέδρια Μέισυ (1946-1953).
Ο Βίνερ απεβίωσε σε ηλικία 69 ετών στη Στοκχόλμη.
Το έργο του
Ο Βίνερ ήταν ένας από τους πρώτους μελετητές των στοχαστικών διαδικασιών, συνεισφέροντας έργο στην επιστήμη ηλεκτρολόγου μηχανικού, τις ηλεκτρονικές επικοινωνίες και τα συστήματα ελέγχου. Μία ακόμα ειδικότητα που αναπτύχθηκε χάρη στον Βίνερ είναι η «εξελικτική πληροφορική» (evolutionary informatics).
Θεμελίωσε την κυβερνητική ή «επιστήμη συστημάτων», μία τυποποίηση της έννοιας της αναδράσεως, με πολλές επιδράσεις στη μηχανική, την πληροφορική, τη βιολογία και τη φιλοσοφία. Μέσα εξάλλου από την επίδραση που άσκησε στους Γκρέγκορι Μπέιτσον και Μάργκαρετ Μηντ, το έργο του Βίνερ στην κυβερνητική επηρέασε την ανθρωπολογία, την κοινωνιολογία και την παιδαγωγική.
thumb|245px|Στο μαθηματικό πεδίο πιθανοτήτων, το «Λουκάνικο του Βίνερ» είναι μία γειτονία του ίχνους μιας [[Κίνηση Μπράουν|κινήσεως Μπράουν μέχρι τη χρονική στιγμή t, που παράγεται παίρνοντας όλα τα σημεία μέχρι μία συγκεκριμένη απόσταση κατά την κίνηση Μπράουν. Μπορεί να οπτικοποιηθεί ως ένας κύλινδρος σταθερής ακτίνας, ο άξονας του οποίου είναι η κίνηση Μπράουν.]]
Εξίσωση Βίνερ
Μία απλή μαθηματική αναπαράσταση της κινήσεως Μπράουν, η εξίσωση Βίνερ, που ονομάσθηκε έτσι από τον Νόρμπερτ Βίνερ, υποθέτει ότι η στιγμιαία ταχύτητα ενός σωματιδίου του ρευστού παρουσιάζει τυχαίες διακυμάνσεις.
Φίλτρο Βίνερ
Το φίλτρο Βίνερ στην επεξεργασία σήματος προτάθηκε από τον Βίνερ την δεκαετία του 1940 και δημοσιεύθηκε το 1949. Σκοπός του είναι να μειώσει την ποσότητα του θορύβου σε ένα σήμα συγκρίνοντάς το με μία εκτίμηση του επιθυμητού σήματος χωρίς θόρυβο.
Στα μαθηματικά
Ο Βίνερ ενδιαφέρθηκε πολύ για τη μαθηματική θεωρία της κινήσεως Μπράουν, αποδεικνύοντας πολλά αποτελέσματα που είναι ευρύτατα γνωστά σήμερα, όπως η μη-διαφορισιμότητα της πορείας. Για τον λόγο αυτό, η μονοδιάστατη εκδοχή της κινήσεως Μπράουν πήρε το όνομα Διαδικασία Βίνερ (Wiener process). Είναι η γνωστότερη από τις λεγόμενες Διαδικασίες Lévy, στοχαστικές διαδικασίες με στατικά, στατιστικώς ανεξάρτητα τμήματα. Η Διαδικασία Βίνερ εμφανίζεται συχνά στα καθαρά και εφαρμοσμένα μαθηματικά, στη φυσική και στα οικονομικά (π.χ. στο χρηματιστήριο).
Το Ταουμπεριανό Θεώρημα του Βίνερ, το οποίο απέδειξε ο Βίνερ το 1932, ανέπτυξε τα Ταουμπεριανά θεωρήματα (Tauberian theorems) στις αποκλίνουσες σειρές, που ήταν επιφανειακά ένα κεφάλαιο στην πραγματική ανάλυση, δείχνοντας ότι τα περισσότερα από τα γνωστά αποτελέσματα μπορούσαν να ενταχθούν σε μία αρχή της αρμονικής αναλύσεως. Στη σημερινή του διατύπωση, το θεώρημα του Βίνερ δεν έχει κάποια φανερή σύνδεση με τα Ταουμπεριανά θεωρήματα, τα οποία αφορούν τις άπειρες σειρές.
Το Θεώρημα Paley–Wiener συσχετίζει ιδιότητες σχετικές με την ανάπτυξη ολόκληρων μιγαδικών συναρτήσεων στο σύνολο Cn με τους μετασχηματισμούς Φουριέ κατανομών Σβαρτς.
Η άλγεβρα Βίνερ, που συνήθως συμβολίζεται με
A(T)
, είναι ο χώρος των απολύτως συγκλινουσών σειρών Φουριέ.
Το Θεώρημα Wiener–Khinchin (ή Θεώρημα Wiener–Khintchine, ή Θεώρημα Khinchin–Kolmogorov) δηλώνει ότι η φασματική πυκνότητα μιας στατικής με την ευρεία έννοια τυχαίας διαδικασίας είναι ο μετασχηματισμός Φουριέ της αντίστοιχης συναρτήσεως αυτοσυσχετισμού.
Ο (αφηρημένος) Χώρος Βίνερ είναι ένα μαθηματικό αντικείμενο στη Θεωρία μέτρου, που χρησιμοποιείται για την κατασκευή ενός αυστηρά θετικού και τοπικά πεπερασμένου μέτρου μέσα σε ένα διανυσματικό χώρο άπειρων διαστάσεων. Η αρχική κατασκευή του Βίνερ εφαρμοζόταν μόνο στον χώρο συνεχών δρόμων με πραγματικές τιμές στο μοναδιαίο διάστημα, και είναι γνωστή ως «κλασικός χώρος Βίνερ». Ο Λέοναρντ Γκρος έδωσε τη γενίκευση στην περίπτωση ενός γενικού διαχωρίσιμου χώρου Μπάναχ.
Η ίδια η έννοια του «χώρου Μπάναχ» ανακαλύφθηκε ανεξάρτητα από τον Βίνερ και τον Στέφαν Μπάναχ περίπου την ίδια εποχή.
Δημοσιεύσεις
Ο Βίνερ συνέγραψε πολλά βιβλία και εκατοντάδες άρθρα, όπως:
Μυθοπλασίας:
Αυτοβιογραφίες:
Με το ψευδώνυμο W. Norbert:
Παραπομπές και σημειώσεις
Notes
Εξωτερικοί σύνδεσμοι
Κατηγορία:Αμερικανοί μαθηματικοί Κατηγορία:Αμερικανοεβραίοι επιστήμονες Κατηγορία:Αγνωστικιστές Κατηγορία:Μαθηματικοί του 20ού αιώνα
Στέλιος Ράμφος
Ο Στέλιος Ράμφος (1939, Αθήνα) είναι Έλληνας φιλόσοφος και συγγραφέας. Έχει γράψει πάνω από 30 βιβλία και θεωρείται σημαντικός Έλληνας στοχαστής. Σπούδασε νομική στην Αθήνα, ακολουθώντας την ιδεολογία του μαρξισμού. Στη δεκαετία του 1960 σπούδασε φιλοσοφία στο Παρίσι, όπου ανακάλυψε την ελληνική φιλοσοφία και στη συνέχεια την πατερική φιλοσοφία και την ορθοδοξία. Δίδαξε στο πανεπιστήμιο του Παρισιού μέχρι το 1975, οπότε γύρισε στη Ελλάδα. Την δεκαετία του 1980 χαρακτηρίστηκε ως νεορθόδοξος, αλλά μετά τη δεκαετία του 1990 υποστήριξε τον εκσυγχρονισμό.
Πρώτα χρόνια
Ο Στέλιος Ράμφος γεννήθηκε στην Αθήνα. Χωρίς να ολοκληρώσει τις σπουδές του στη Νομική Σχολή του Πανεπιστημίου Αθηνών, το 1965 ξεκίνησε σπουδές στη φιλοσοφία στο Παρίσι στο Université de Vincennes à Saint-Denis (σημερινό Université Paris 8). Από το 1969 έως το 1974 δίδαξε φιλοσοφία στο ίδιο πανεπιστήμιο. Το 1975 επέστρεψε στην Ελλάδα όπου συνέχισε το συγγραφικό του έργο. Έχει σημαντική παρουσία στη δημόσια ζωή με πολλές συνεντεύξεις στον Τύπο και στην τηλεόραση, με δημόσιες ομιλίες αλλά και άρθρα σε περιοδικά. Δίδαξε στο Ίδρυμα Γουλανδρή-Χορν και αργότερα στο Ίδρυμα Βασίλη και Μαρίνας Θεοχαράκη.
Φιλοσοφία
Στα πρώτα χρόνια του, ασχολήθηκε με τον μαρξισμό. Το 1960 ήταν με τη Νεολαία της ΕΔΑ και στο περιοδικό της Πανσπουδαστικής, ενώ το 1963 έκοψε τους δεσμούς του με την Αριστερά. Όταν ήταν για σπουδές στο Παρίσι γνώρισε τον Κορνήλιο Καστοριάδη ο οποίος και τον επηρέασε. Μετά την επιστροφή του στην Ελλάδα το όνομά του συνδέθηκε με την οικουμενικότητα του ελληνικού πολιτισμού και το ρεύμα της νεοορθοδοξίας.
Όταν γίνεται αναφορά στη νεορθοδοξία, το όνομά του συχνά αναφέρεται μαζί με το όνομα του καθηγητή φιλοσοφίας Χρήστου Γιανναρά. Ενώ και οι δυο χαρακτηρίζονταν νεορθόδοξοι, είναι σαφές ότι έχουν διαφορετικές αποτιμήσεις για το ρόλο του Ορθόδοξου Χριστιανισμού στο παρελθόν της Ελλάδας, αλλά αναφέρονται ως κοινές απόψεις τους (μαζί με το όνομα του Ζήσιμου Λορεντζάτου), ότι θεωρούν την μοντέρνα ελληνική ιστορία σα μια αέναη σύγκρουση ανατολής και δύσης , ενός αντιθετικού άξονα Ανατολή-Δύση.
Από τη δεκαετία του 1990 ο Ράμφος έχει μεταβάλει τη στάση του υιοθετώντας "εκσυγχρονιστικές" θέσεις και θεωρώντας την ορθόδοξη παράδοση της Ελλάδας ανασταλτική της προόδου.
Επιρροή
Σε αφιέρωμα εφημερίδας αναφέρθηκε ως ένα από τα πρόσωπα που έκαναν τη διαφορά το 2010, ενώ αλλού αναφέρεται ότι έχει μεγάλη επιρροή στην πνευματική και πολιτική ελίτ της Ελλάδας. Εκτός από το σημαντικό αριθμό βιβλίων που δημοσιεύει, ο Ράμφος κάνει πολλές δημόσιες ομιλίες, αλλά και εμφανίζεται σε τηλεοπτικές συνεντεύξεις όπου αναλύει τα δρώμενα και τις αποφάσεις που έχουν να πάρουν οι Έλληνες και στην Ελλάδα, αλλά και σε έντυπα του εξωτερικού.
Λεύκα Λευκωσίας
Η Λεύκα είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, η κοινότητα δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο ψευδοκράτος της Τουρκικής Δημοκρατίας Βορείου Κύπρου, με το όνομα Λέφκε.
Πληθυσμός
Ο πίνακας που ακολουθεί παρουσιάζει τον πληθυσμό της κοινότητας σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Πριν την εισβολή (1974) ήταν η μόνη πόλη της Νήσου με τουρκοκυπριακή πλειοψηφία. Μετά την τουρκική εισβολή του 1974 δεν πραγματοποιήθηκε απογραφή στην κοινότητα από την Κυπριακή Δημοκρατία, αφού το έδαφος της δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Σοφία του Ίζενμπουρκ
Η Σοφία, γερμ.: Sophie von Isenburg (γενν. 7 Μαρτίου 1978) από τον Οίκο του Ίζενμπουργκ είναι η σύζυγος του Γεωργίου Φρειδερίκου πρίγκιπα της Πρωσίας.